
COMUNICAT DE PRESĂ
Rezultatele bursei locurilor de muncă 


        Astăzi, vineri, 9 octombrie 2026, Agenția Județeană pentru Ocuparea Forței de Muncă Sibiu a organizat „Bursa locurilor de muncă”, eveniment dedicat facilitării întâlnirii dintre persoanele aflate în căutarea unui loc de muncă și angajatori.
   La eveniment au participat 594 persoane aflate în căutarea unui loc de muncă, care au avut la dispoziție un număr de 433 locuri de muncă vacante, oferite de 23 de agenți economici din diferite domenii de activitate.
      În urma interacțiunii directe dintre angajatori și persoanele participante, 56 de persoane au fost selectate în vederea încadrării în muncă, pentru meserii și ocupații corespunzătoare ofertelor prezentate de angajatori și anume: agent servicii clienți, inginer proiectant mecanic, inginer automatist, inginer CAD CAM, inginer constructor, referent marketing, reprezentant tehnic vânzări, conducător auto, operator marochinărie, sudor, vopsitor, montator subansamble, muncitor necalificat.
     Bursa locurilor de muncă reprezintă o oportunitate importantă atât pentru persoanele care doresc să se angajeze sau să își schimbe locul de muncă, cât și pentru angajatorii interesați să identifice candidați potriviți pentru posturile vacante.
    Prin organizarea acestor acțiuni, Agenția Județeană pentru Ocuparea Forței de Muncă Sibiu urmărește să faciliteze accesul persoanelor aflate în căutarea unui loc de muncă la oportunități de angajare și să sprijine angajatorii în procesul de recrutare, contribuind astfel la reducerea șomajului și la integrarea profesională a persoanelor aflate în căutarea unui loc de muncă.

